**ΑΝΑΚΟΙΝΩΣΗ**

21 Δεκεμβρίου 2017

Αγαπητά μέλη,

Αγαπητοί φίλοι της Εφοδιαστικής Αλυσίδας και των Logistics,

Το **Ινστιτούτο Logistics Management Ελλάδος (ILME)** συνεχίζει να υποστηρίζει και να ενισχύει τον θεσμό των Ελληνικών Βραβείων Αριστείας στα Logistics **«Μέγας Αλέξανδρος»** σχετικά με:

* το **Project of the Year**, και
* τον **Manager of the Year**

Ένα θεσμό που κάθε χρόνο μέσα από τις υποψηφιότητές σας δυναμώνει και ενισχύεται, αναδεικνύοντας το πάθος και την δημιουργικότητα όλων όσοι ασχολούνται ενεργά με τα logistics στην Ελλάδα. Μέσα από αντικειμενικά και δίκαια κριτήρια που έχει καθιερώσει το ILME, βάσει και των αντίστοιχων ευρωπαϊκών που έχει ορίσει το European Logistics Association, εξετάζονται ενδελεχώς όλες οι υποψηφιότητες και επιλέγεται μία ανά περίπτωση, η οποία και θα τιμηθεί με το βραβείο «Μέγας Αλέξανδρος». Η απονομή των βραβείων θα γίνει στο πλαίσιο του εορτασμού της **Ευρωπαϊκής Ημέρας Εφοδιαστικής Αλυσίδας (European Supply Chain Day) στις 19/04/2018**.

Το ILME στοχεύοντας στην ανάδειξη των ελληνικών logistics θα υποβάλλει τις δύο προτάσεις ως την ελληνική συμμετοχή στα αντίστοιχα ευρωπαϊκά βραβεία - **ELA Awards 2018**. Με τον τρόπο αυτό το ελληνικό επιχειρείν αποκτά εξωστρέφεια και γίνεται γνωστό σε όλη την Ευρώπη. Ελληνικοί Δημόσιοι & Ιδιωτικοί Φορείς του χώρου καθώς και η πανεπιστημιακή κοινότητα συμμετέχουν ενεργά σε αυτήν την πρωτοβουλία ώστε η θεωρία να γίνει πράξη και όλοι μαζί να προσφέρουμε γνώση και πείρα στους Έλληνες logisticians. Συμμετοχή μπορούν να δηλώσουν όλοι οι ενδιαφερόμενοι, μέλη ή μη του ILME.

Σας καλούμε να υποβάλλετε την υποψηφιότητά σας, για το Project of the Year ή τον Manager of the Year ή και για τα δύο βραβεία **έως τις 10.1.2018**.

Ακολουθούν οι όροι συμμετοχής.

Με εκτίμηση

Το Δ.Σ. του ILME

**ΟΡΟΙ ΣΥΜΜΕΤΟΧΗΣ**

***Project of the Year* 2017**

1. Τα υποψήφια projects πρέπει να έχουν σχεδιαστεί και εφαρμοστεί στην πράξη με συγκεκριμένα αποτελέσματα.
2. Καινοτομία, περιβαλλοντική ευαισθησία, κυκλική οικονομία, συνεισφορά στην αύξηση της κερδοφορίας, κοινωνική συνεισφορά και δυνατότητα εφαρμογής και από άλλες επιχειρήσεις, είναι οι πυλώνες αξιολόγησης του project.
3. Για την παρουσίαση των projects επισυνάπτεται το template που πρέπει να χρησιμοποιηθεί.
4. Η παρουσίαση πρέπει να περιλαμβάνει αυστηρά τις παρακάτω ενότητες, σε ξεχωριστά slide:
	1. Overview του project
	2. Περιγραφή του προβλήματος (σε περίπτωση που το project εφαρμόστηκε για να αντιμετωπιστεί κάποιο πρόβλημα. Εάν δεν υπήρξε πρόβλημα, το συγκεκριμένο slide δεν απαιτείται)
	3. Περιγραφή της λύσης / ιδέας / πρωτοβουλίας και πώς επικοινωνήθηκε εσωτερικά
	4. Τα διακριτά βήματα που ακολουθήθηκαν, καθώς και ποιοι ήταν οι εμπλεκόμενοι στο σχεδιασμό και την υλοποίηση
	5. Οι σημαντικότερες προκλήσεις κατά τις φάσεις σχεδιασμού και υλοποίησης
	6. Περιγραφή των βασικών παραγόντων κατά την φάση λανσαρίσματος με βάση τους οποίους αποφασίστηκε η επέκτασή του (roll out) σε αντίθεση με την απόσυρσή του
	7. Αναμενόμενα οφέλη κατά την φάση του σχεδιασμού και σύγκριση τους με τα πραγματικά αποτελέσματα
	8. Οι τρόποι εσωτερικής (στην εταιρεία) και εξωτερικής επικοινωνίας (σε πελάτες, συνεργάτες ή κοινή γνώμη) του project
	9. Τρόπος αξιολόγησης και KPIs του project
	10. Οτιδήποτε άλλο κρίνεται απαραίτητο (σε ένα slide)
5. Καταληκτική ημερομηνία κατάθεσης υποψηφιοτήτων: **10/01/2018**.
6. Η κατάθεση κάθε υποψηφιότητας γίνεται με αποστολή της παρουσίασης σε αρχείο pdf στην διεύθυνση **ziglism@kotsovolos.gr**.
7. Την επιτροπή αξιολόγησης στελεχώνουν μέλη του ΔΣ του ILME και επαγγελματίες της αγοράς.
8. Προκρίνονται τα 3 καλύτερα projects. Οι εκπρόσωποι θα κληθούν να παρουσιάσουν για 30 λεπτά ο καθένας στην επιτροπή σε ημερομηνία και τοποθεσία που θα ανακοινωθεί (20 λεπτά παρουσίαση και 10 λεπτά ερωτήσεις).
9. Οι παράγοντες αξιολόγησης είναι:
	* + 1. Καινοτομία
			2. Συνεισφορά στην κοινωνία
			3. Οικονομικό όφελος
			4. Περιβαλλοντικά οφέλη
			5. Δυνατότητα εφαρμογής και από άλλες εταιρίες
			6. Διατμηματικότητα στην εφαρμογή και την υλοποίηση
			7. Εφαρμογή νέων τεχνολογιών
			8. Ικανότητα παρουσίασης
10. Ο νικητής θα εκπροσωπήσει την Ελλάδα στον Ευρωπαϊκό Διαγωνισμό ’ELA Awards’ για την ανάδειξη του Ευρωπαϊκού “Project of the year 2018”.

***Manager of the Year* 2017**

1. Ο υποψήφιος καλείται να καταθέσει στα Αγγλικά, τρισέλιδο βιογραφικό σημείωμα το οποίο να περιλαμβάνει:
2. Τρέχουσα και παρελθούσες θέσεις, background και σπουδές (1 σελίδα maximum)
3. Σημαντικά επαγγελματικά επιτεύγματα και πρωτοβουλίες των τελευταίων πέντε (5) ετών (2 σελίδες) περιγράφοντας μεταξύ άλλων:
	* + - Ποια ήταν αυτά, από ποια ανάγκη εκπορεύθηκαν και σε ποια αποτελέσματα οδήγησαν
			- Πώς δέσμευσαν τον υπόλοιπο οργανισμό για να υλοποιηθούν
			- Πόσο αποτελεσματικά και βιώσιμα αποδείχθηκαν
4. Οι υποψηφιότητες αξιολογούνται από επιτροπή στην οποία συμμετέχουν μέλη του ΔΣ του ILME και επαγγελματίες της αγοράς. Τα κριτήρια αξιολόγησης των υποψήφιων είναι:
5. Αναγνωρισιμότητα από την αγορά
6. Αποτελεσματικότητα
7. Ηγεσία
8. Καινοτόμα σκέψη
9. Opinion Leading
10. Ευελιξία στην αλλαγή και προσαρμοστικότητα
11. Η κατάθεση των υποψηφιοτήτων γίνεται με αποστολή στη διεύθυνση **ziglism@kotsovolos.gr** συνοδευόμενη από πρόσφατη φωτογραφία του υποψήφιου.
12. Από την διαδικασία αξιολόγησης επιλέγονται οι δύο (2) επικρατέστεροι υποψήφιοι, οι οποίοι θα κληθούν να παρουσιάσουν στην επιτροπή τα επιτεύγματά τους [παρουσίαση επτά (7) σελίδων σε ελεύθερη δομή].
13. Ο νικητής θα εκπροσωπήσει την Ελλάδα στον Ευρωπαϊκό Διαγωνισμό ’ELA Awards’ για την ανάδειξη του Ευρωπαίου “Manager of the year 2018”.